2.  ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาที่สำคัญ

บริษัท อมตะ คอร์ปอเรชัน จำกัด (มหาชน) เดิมชื่อบริษัท บางปะกง อินดัสเตรียล ปาร์ค 2 จำกัด
(มหาชน) ได้จดทะเบียนจัดตั้งเมื่อวันที่ 6 มีนาคม 2532
โดยมีวัตถุประสงค์เพื่อดำเนินธุรกิจค้าอสังหาริมทรัพย์
ในรูปของการพัฒนานิคมอุตสาหกรรมเพื่อขายให้แก่ผู้ประกอบการอุตสาหกรรม
โดยมีทุนจดทะเบียนเริ่มแรกจำนวน 120,000,000 บาท (หนึ่งร้อยยี่สิบล้านบาท)
ปัจจุบันทุนจดทะเบียน 1,067,000,000 บาท (หนึ่งพันหกสิบเจ็ดล้านบาท)
และได้จัดตั้งโครงการนิคมอุตสาหกรรมบางปะกง ปัจจุบันได้เปลี่ยนชื่อเป็น
“นิคมอุตสาหกรรมอมตะนคร” เมื่อวันที่ 25 กุมภาพันธ์ 2541
ซึ่งจัดอยู่ในเขตส่งเสริมการลงทุนเขตที่ 2
โดยเป็นโครงการที่ดำเนินงานโดยภาคเอกชนร่วมกับการนิคมอุตสาหกรรมแห่งประเทศไทย
บนเนื้อที่ประมาณ 18,200 ไร่ ตั้งอยู่ กม.ที่ 57 ถนนบางนา-ตราด ในเขตอำเภอเมือง
และอำเภอพานทอง จังหวัดชลบุรี โดยมีกลุ่มผู้ถือหุ้นรายใหญ่ ณ 31 ธันวาคม 2551 คือ
ครอบครัวกรมดิษฐ์ 28.49%, ครอบครัวยอดมณี 3.70%, Itochu Management (Thailand)
Co., Ltd. 4.69% ซึ่งเป็นผู้ถือหุ้นเดิมยังคงเป็นผู้ถือหุ้นหลัก โดยในปี 2551 ครอบครัวกรมดิษฐ์
และ ครอบครัวยอดมณี ได้เพิ่มสัดส่วนการถือหุ้นขึ้นบ้างเล็กน้อย ส่วนผู้ถือหุ้นหลักรายอื่นได้แก่ CHASE
NOMINEES LIMITED 42 ถือหุ้น 9.73%, STATE STREET BANK AND TRUST COMPANY FOR
AUSTRALIA ถือหุ้น 4.56%, SOMERS (U.K.) LIMITED ถือหุ้น 3.72%

ในปี 2551 มีเหตุการณ์สำคัญดังนี้

1.  บริษัทได้จัดตั้ง Amata Hong Kong Ltd.ซึ่งบริษัทถือหุ้น 100% ขึ้นที่ฮ่องกง เพื่อเป็น
    Holding Company สำหรับกิจการลงทุนในต่างประเทศ

2.  บริษัท อมตะ ซิตี้ จำกัด (บริษัทย่อย)

    1.  ยกเลิกการร่วมลงทุนในบริษัท อมตะ คอนโดทาวน์ ระยอง จำกัด เนื่องจากบริษัท อมตะ
        ซิตี้ จำกัด มีโครงการที่จะลงทุนในธุรกิจต่างๆ หลายธุรกิจ
        และได้รับการเสนอขอซื้อหุ้นในราคาที่ดี

    2.  ร่วมลงทุนในบริษัท พัฒนาอสังหาริมทรัพย์เพื่อการอุตสาหกรรมระยอง (ไทย-จีน)
        จำกัดเพื่อดำเนินธุรกิจโรงงานให้เช่าที่นิคมอุตสาหกรรมอมตะซิตี้

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัทเน้นการลงทุนในธุรกิจพัฒนานิคมอุตสาหกรรมและธุรกิจที่เกี่ยวเนื่องกับธุรกิจนิคมอุตสาหกรรมโดยสามารถแบ่งกลุ่มธุรกิจได้ดังนี้

กลุ่มนิคมอุตสาหกรรม

บริษัทฯ ได้จัดตั้งบริษัทย่อย ที่ดำเนินธุรกิจนิคมอุตสาหกรรม จำนวน 2 บริษัทคือ

1.  บริษัท อมตะ ซิตี้ จำกัด บริษัทถือหุ้นอยู่ร้อยละ 83.67 เพื่อดำเนินธุรกิจพัฒนาอสังหาริมทรัพย์
    โดยพัฒนาที่ดินในรูปนิคมอุตสาหกรรม ภายใต้ชื่อโครงการ “นิคมอุตสาหกรรมอมตะซิตี้”
    ซึ่งจัดอยู่ในเขตส่งเสริมการลงทุนเขตที่ 3 บนเนื้อที่ประมาณ 10,000 ไร่
    ตั้งอยู่บนถนนทางหลวงหมายเลข 331 ตำบลมาบยางพร อำเภอปลวกแดง จังหวัดระยอง

2.  บริษัทได้เข้าร่วมทุนกับรัฐบาลเวียดนาม ในการจัดตั้ง Amata (Vietnam) Company
    Limited โดยบริษัทถือหุ้นอยู่ร้อยละ 62.88
    ดำเนินธุรกิจพัฒนาที่ดินในรูปนิคมอุตสาหกรรมบนเนื้อที่ประมาณ 4,375 ไร่ ใช้ชื่อโครงการว่า
    “Amata City (Bien Hoa)” ตั้งอยู่ใกล้สี่แยกทางหลวงสาย 1 และสาย 15 ตำบลลองบินห์
    เมืองเบียนหัว จังหวัดดองไน ประเทศเวียดนาม

กลุ่มสาธารณูปโภค

บริษัทฯ ได้จัดตั้งบริษัทซึ่งทำกิจการด้านสาธารณูปโภคอีก 3 บริษัท คือ

1.  บริษัท อมตะ เพาเวอร์ จำกัด บริษัทถือหุ้นอยู่ 13.77%
    วัตถุประสงค์ในการจัดตั้งบริษัทก็เพื่อก่อตั้งบริษัทร่วมทุนสร้างโรงผลิต และจำหน่ายกระแสไฟฟ้า
    และไอน้ำ ทั้งในและต่างประเทศ

2.  บริษัท อมตะ วอเตอร์ จำกัด (เปลี่ยนจากบริษัท อมตะ ควอลิตี้ วอเตอร์ จำกัด เมื่อวันที่ 21
    พฤศจิกายน 2548) ดำเนินกิจการเกี่ยวกับน้ำเพื่อการอุตสาหกรรม การบริโภค อุปโภค
    หรือผลิตภัณฑ์ซึ่งแปรสภาพจากน้ำเพื่อการบริโภค หรืออุปโภค โดยบริษัทถือหุ้น 100%

3.  บริษัท อมตะ จัดจำหน่ายก๊าซธรรมชาติ จำกัด
    ดำเนินกิจการจัดจำหน่ายก๊าซธรรมชาติโดยส่งผ่านท่อก๊าซ บริษัทฯ ผู้ถือหุ้น 10%

กลุ่มธุรกิจให้บริการในนิคมอุตสาหกรรม

บริษัทได้จัดตั้งบริษัทซึ่งทำกิจการเกี่ยวกับที่อยู่อาศัยและให้บริการแก่ลูกค้าที่อยู่ในนิคมอุตสาหกรรม 7
บริษัท คือ

  ------ ------------------------------------- -------------------- ------- ------------
  ลำดับ   ชื่อบริษัท                                ผู้ถือหุ้น                ร้อยละ   ให้บริการที่

  1.     บริษัท อมตะ ดีเวลลอปเม้นท์ จำกัด            บมจ. อมตะ คอร์ปอเรชัน  43.49   นิคมฯ อมตะนคร

         (เดิมชื่อบริษัท บีไอพี ดีเวลลอปเมนท์ จำกัด)                                  

  2.     บริษัท อมตะ แมนชั่น เซอร์วิส จำกัด           บจ. อมตะ ดีเวลลอปเม้นท์ 29.10   นิคมฯ อมตะนคร

         (เดิมชื่อบริษัท บีไอพี เซอร์วิส จำกัด)                                       

  3.     บริษัท อมตะ ฟาซิลิตี้ เซอร์วิส จำกัด           บมจ. อมตะ คอร์ปอเรชัน  91.00   นิคมฯ อมตะนคร

  4.     บริษัท อมตะ-ซัมมิท เรดดี้ บิลท์ จำกัด          บมจ. อมตะ คอร์ปอเรชัน  49.00   นิคมฯ อมตะนคร

  5.     บริษัท เวีย โลจิสติกส์ จำกัด                 บมจ. อมตะ คอร์ปอเรชัน  21.00   นิคมฯ อมตะนคร

  6.     บริษัท โรงพยาบาลวิภาราม (อมตะนคร) จำกัด   บมจ. อมตะ คอร์ปอเรชัน  21.25   นิคมฯ อมตะนคร

  7.     บริษัท                                  บริษัท อมตะ ซิตี้ จำกัด    30.00   นิคมฯ อมตะ ซิตี้
         พัฒนาอสังหาริมทรัพย์เพื่อการอุตสาหกรรมระยอง                                
         (ไทย-จีน) จำกัด                                                      
  ------ ------------------------------------- -------------------- ------- ------------

กลุ่มอื่นๆ ได้แก่ Amata Hong Kong Ltd.ซึ่งบริษัทถือหุ้น 100% จัดตั้งที่ฮ่องกง เพื่อเป็น Holding Company สำหรับกิจการลงทุนในต่างประเทศ

โครงสร้างการถือหุ้นในบริษัทย่อยและบริษัทร่วม

(3) โครงสร้างรายได้

ดูหมายเหตุประกอบงบการเงินของบริษัท อมตะ คอร์ปอเรชัน จำกัด (มหาชน) และบริษัทย่อย ข้อ
23 ซึ่งเสนอข้อมูลทางการเงินจำแนกตามส่วนงานไว้แล้ว
จะเห็นว่ารายได้จากส่วนงานพัฒนาอสังหาริมทรัพย์, บริการสาธารณูปโภค และให้เช่าทรัพย์สิน
ซึ่งเป็นรายได้หลักของบริษัทและบริษัทย่อยในปี 2551 มีจำนวน 3,859 ล้านบาทนั้น
รายได้ส่วนใหญ่เกิดจากส่วนงานพัฒนาอสังหาริมทรัพย์ จำนวน 74.99% ของรายได้หลัก
มีรายได้จากส่วนงานบริการสาธารณูปโภคเพียง 19.49% ของรายได้หลัก
และมีรายได้จากการเช่าทรัพย์สิน 5.52% ของรายได้หลัก